Komisijos sprendimas
2003 m. gegužės 16 d.
iš dalies keičiantis Sprendimą 85/377/EEB, nustatantį Bendrijos žemės ūkio valdų tipologiją
(pranešta dokumentu Nr. C(2003) 1557)
(2003/369/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1965 m. birželio 15 d. Tarybos reglamentą Nr. 79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje [1], su paskutiniais pakeitimais, padarytais Reglamentu (EB) Nr. 1256/97 [2], ypač į jo 4 straipsnio 4 dalį ir 7 straipsnio 3 dalį,
kadangi:
(1) Komisijos sprendimas 85/377/EEB [3] su paskutiniais pakeitimais, padarytais Sprendimu 1999/725/EB [4], yra pagrindas skirstant žemės ūkio valdas pagal ekonominį dydį ir ūkininkavimo tipą ūkių struktūros tyrimuose ir pagal ūkių apskaitos duomenų tinklą (ŪADT). Ūkių struktūros tyrimų, klasifikuojamų pagal EDV ir ūkininkavimo tipą, rezultatai yra pagrindas apibrėžiant ŪADT stebėjimo sritį, kuri sudaro pagrindą atrenkant ir įvertinant ŪADT atrinktą ūkį.
(2) 1977 m. rugsėjo 23 d. Komisijos reglamentas (EEB) Nr. 2237/77 dėl ūkio pelno ataskaitos formos, naudojamos privačių ūkių pajamoms nustatyti [5] su paskutiniais pakeitimais, padarytais Reglamentu (EB) Nr. 1837/2001 [6], nustato apskaitos duomenų, pateiktinų ūkių pelno ataskaitoje, tipą.
(3) 1988 m. vasario 29 d. Tarybos reglamente (EEB) Nr. 571/88 dėl Bendrijos žemės ūkio valdų struktūros tyrimų organizavimo [7] su paskutiniais pakeitimais, padarytais Komisijos reglamentu (EB) Nr. 143/2002 [8], išvardijami rodikliai, tirtini daugelyje žemės ūkio valdų struktūros tyrimų.
(4) Ūkio pelno ataskaitos ir 2003, 2005 ir 2007 m. tyrimų rodiklių struktūra ir turinys neseniai buvo iš dalies pakeisti šiais reglamentais.
(5) Dėl to Sprendimas 85/377/EEB turėtų būti iš dalies atitinkamai pakeistas.
(6) Šiame sprendime numatytos atitinka Bendrijos privačių ūkių apskaitos duomenų tinklo komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 85/377/EEB I ir II priedai iš dalies keičiami pagal šio sprendimo priedą.
2 straipsnis
Šis sprendimas skirtas valstybėms narėms.
Priimta Briuselyje, 2003 m. gegužės 16 d.